Հաճոյախոսությունները եւ գովեստները դուր են գալիս բացարձակապես բոլորին եւ չարժե դրանց մասին մոռանալ երկար տարիներ միասին ապրելուց հետո: Շատ հաճախ տարբեր պատճառներով գորշ առօրյայի եւ կենցաղային խնդիրների պատճառով ամուսինները դադարում են հիշել այն ամեն լավը եւ քնքուշը, որ ինչ-որ ժամանակ գրավում էր սիրելի մարդու մեջ: Այդ պատճառով ընկերների կամ ազգականների հետ հանդիպումների ժամանակ ավելի լավ է պատմել ամուսնու դրական հատկանիշների մասին: Դա կարելի է անել նաեւ հեռախոսով զրույցի ընթացքում, երբ սիրելի մարդն այդ պահին իբր պատահաբար կարող է լսել: Չէ որ յուրաքանչյուր մարդու համար կարեւոր է լսել, որ իրեն առաջվա նման սիրում են: